
MUNICIPIUL TIMISOARA

Casa de Cultură a Municipiului Timișoara
SC2019-26228/16.10.2019
EXPUNERE DE MOTIVE  PRIVIND OPORTUNITATEA
 PROIECTULUI DE HOTĂRÂRE
privind acordul Consiliului local de demarare a procedurilor de “Amplasare catarg” în Piața Libertății, CF 413944, Top 413944 Timișoara
Motivul emiterii proiectului de hotărâre
1. Descrierea situatiei actuale
Piața Libertății din Timișoara este situată într-o zonă cu o arhitectură deosebită, care ne amintește de istoria acestui oraș, în apropierea Sediului Comenduirii Cazarmei Brigăzii 16 Infanterie,  fiind reabilitată recent prin  Proiectul ,,Reabilitarea spațiilor publice din centrul istoric al Municipiului Timisoara” finanțat din fonduri nerambursabile, prin care s-au executat lucrări asupra pavajului și structurii rutiere care se află în perioada de garanție.

Totodată, Piața Libertătii din Timișoara este un punct cu o bogată încărcătură istorică, atât pentru evenimentele din decembrie 1989, cât și prin faptul că este un loc destinat în general celebrării anumitor evenimente din istoria orașului și a țării și nu are în perimetrul său posibilitatea arborării steagului național.

2. Schimbări preconizate și rezultate așteptate

Obiectivele majore ale Primăriei Municipiului Timișoara au ca scop dezvoltarea urbei  pe multiple planuri, dar cu prioritate pe acele planuri care readuc în valoare obiectivele simbol pentru oraș, respectiv puncte de atracție pentru vizitatori și o îmbunătăţire a calităţii vieţii locuitorilor ei.
3. Alte informatii Catargul propus este alcătuit dintr-un stâlp metalic tronconic cu 

înalțimea de 25m, alcătuit din 3 segmente tronconice îmbinate între ele prin impănare, având diametrul la bază de 675 mm si la 200 mm la partea superioara. Profilul folosit la realizarea segmentelor are o secțiune poligonală regulată cu 16 laturi. De catarg va fi arborat un drapel al României cu dimensiuni cuprinse între 2x3m si 4x6m.

4. Concluzii

Având în vedere faptul că anul 2019 este un an jubiliar pentru Banat, aniversând un secol de la Marea Unire, care în Banat s-a realizat un an mai târziu, precum și faptul că se împlinesc 30 de ani de la Revoluția din decembrie 1989, Administrația publică locală prin Casa de cultură a Municipiului Timișoara consideră oportună amplasarea unui Catarg cu steag tricolor de 25 m, amplasat în Piața Libertății, punct care este vizibil din mare parte a orașului.

